**A Lenovo Tab M10** **részletes ismertetője és felhasználói tapasztalat:**

**Kijelző**

Kijelző méret: 10,1 "

Kijelző felbontás: 1280 x 800

Érintőképernyő: tollal használható

Kamera felbontás: 5 MP

Érintőképernyő: Igen

**Processzor**

Processzor gyártó: Qualcomm

Processzor modell: Snapdragon 429

Processzor típus: Cortex A53

Processzor magok száma: 4 (Quad-Core)

**Memória**

Belső memória/tárhely: 16 GB

RAM: 2 GB

Memória bővíthetőség: 256

**Operációs rendszer**

Op.rendszer: Android

Verzió: Android Pie

**Vezeték nélküli kapcsolat**

Wireless (Wifi): 802.11 a/b/g/n/ac

Bluetooth: Igen

**Hálózat**

Mobil kommunikáció: 4G

GPS: Igen

**Csatlakozók**

USB: Micro USB

Beépített kártyaolvasó: Igen

**Mikrofon:** Igen

**GSM:** Igen

Lokalizáció: magyar

Memória: 2 GB

**Akkumulátor**

Akkumulátor: 4850 mAh

**Tájékoztatásként az MVGYOSZ egy látássérült munkatársának felhasználói tapasztalatait is megosztjuk, amelyeket a beüzemelés során ismert meg:**

A tablet fontosabb ismérvei: A Wi-fi támogatja a 2,4 és 5 GHZ-et is, frissíthető Android 10-re, 4G-s SIM-kártya hely, előlapi kamera 2 Mpx, hátlapi kamera 5 Mpx, vaku, jack csatlakozó, micro usb töltés, Bluetooth 4.2, SD-kártya bővítés.

A beüzemelés aránylag egyszerű, a le-fel hangerőgomb nyomvatartásával elindul a Talkback (továbbiakban TB), mai nevén android kisegítő lehetőségek. A gép induláskor angol nyelvre van állítva, így a TB is angolul szólal meg, a magyar nyelv letöltéséhez internetkapcsolat szükséges.

Amikor bekapcsol a tablet és szeretnénk elindítani a Talkbacket, a le-fel hangerőgombot kell nyomva tartani pár másodpercig. Az első alkalommal már bejön a TB, de megkérdezi még csak írásban, hogy biztos akarjuk-e a kisegítő lehetőségeket indítani és ezt a funkciót aktiválni, hogy a hangerőgombok nyomva tartására elinduljon a szolgáltatás. Ehhez kell látó segítség, de nem feltétlenül. Ugyanis, ha ahogy bekapcsoltuk úgy ki is kapcsoljuk a szolgáltatást, majd másodjára is bekapcsoljuk, akkor már nem kérdezi meg, amit az előbb, hanem egyből elindul a beszélő, egyelőre még csak angolul.

Az értesítéseket lehúzva tudunk felcsatlakozni wi-fi-re, vagy, ha van benne SIM-kártya, akkor a mobilnetre. Ha viszont egyből átállítjuk magyarra a nyelvet, elhallgat a TB, nem kapcsol ki, csak, mivel nincs benne magyar nyelv és nem is tudja net nélkül letölteni, simán csak nem beszél, de nem kapcsol ki.

Tovább haladva a „beköltözés” folyamatával előjön egy licencszerződés, amit el kell fogadni. Utána van lehetőség a bejelentkezésekre, például Google-fiók, Lenovo-fiók, stb és az adatok átmásolására is. Állíthatunk be arcazonosítást, PIN-kódot, de ha valamelyiket nem szeretnénk, akkor van kihagyás lehetőség is. A TB mindent rendben felolvas, gyakorlatilag minden ugyanúgy történik, mint egy okostelefon beüzemelésekor.

Miután végighaladtunk a folyamaton és megjelenik a kezdőképernyő, érdemes frissíteni az android verziót. Először települt a 10-es főverzió, aztán pedig egy kisebb frissítés, majd pedig a Play Áruházban is frissült jónéhány alkalmazás, köztük például a TB is.

Maga a gép teljesen jól használható, akadálymentes, teljesítménye adott. Feltölthető rá a hangoskönyvtár és használható rajta a Távszem alkalmazás is, mindkettő gond nélkül működik.